Kilis Province

Kilis Province () is a province in sooth-central Turkey. It uised tae be the soothren pairt o the province o Gaziantep an wis formed in 1994. The ceety o Kilis is hame tae aroond 67% o the indwallers o the province, the ither touns an veelages are vera sma.

History
Thare is evidence o human occupation frae 4,000 year ago, in the Middle Bronze Age. The region haes been ruled bi the Hurrians, the Assyrian Empire, the Hittite Empire, the Persian Empire, the Macedonian Empire, the Roman Empire (includin the Byzantine Empire), an feenally bi the Ottoman Empire.

Places o historical interest include a nummer o burial munds, castles an mosques.

Geography
Kilis is locatit in the soothren fuithills o the Taurus Muntains wast o the Euphrates River on the northren edge o the Sirie Plain. The destrict contains auries o guid agricultural land, watered bi sma rivers an 68% o the land aurie o Kilis is plantit. Amaist 4% o Turkey's grape production comes frae Kilis. Ither important agricultural products are olives, fruit, wheat, baurley an tobacco. A Mediterranean climate dominates ower the region, which is aroond 60 tae 80 km away frae the sea. Winters are ceul an rainy, spring an hairst months warm, an simmers are het. Average winter temperatures are 4 tae 7 degrees Celsius, while in simmer the temperatures dae no faw unner 25 degrees Celsius.

Thare is a mairch crossin intae Sirie, frae whaur the road goes sooth tae the Sirian ceety o Aleppo.

Kilis is traversed bi the northeasterly line o equal latitude an langitude.

Prominent citizens
 Umwhile chief-o-staff General Doğan Güreş wis later Member o Parliament for Kilis.
 Airmy general İzettin İyigün wis born in Kilis (1938).
 Columnist an beauty contest judge Hıncal Uluç wis born in Kilis (1939).

Destricts
Kilis province is dividit intae 4 destricts (caipital destrict in bauld):
Elbeyli
Kilis
Musabeyli
Polateli

References



Freemit airtins

  Kilis govrenor's offeecial wabsteid
  Kilis municipality's offeecial wabsteid 
  Kilis weather forecast information 


Category:Provinces o Turkey
Category:Mediterranean Region, Turkey